Qungua

An **Qungua** (), midbid man sa **longfeng gua** (), o **longfeng qungua** (), o **guaqun** (),, sarong tipo nin two-piece ceremonial na set nin kasulutan kan tradisyonal na kasal kan Intsik na binibilog nin jacket na inaapod na  *gua* (褂) asin kan halaba na palda na inaapod na *qun* (裙). An *qungua* sarong tipo kan Hanfu na isinusulot kan Intsik na Han na mga nobya; ini man an tradisyunal na kasulutan sa kasal kan mga nobyang Kantones sa mga rehiyon nin Guangdong. Sa ngunyan, bantog pa mananggad an *qungua* na gubing-pangkasal sa Tsina, kaiba na sa Hong kong asin Macau.                                                                                        

## Tradisyon
Kadtong dinastiyang Ming, midbid an pambabayeng gubing-pangkasal na isinusulot kan mga maharlika asin ordinaryong tawo sa *[[fengguan]] [[xiapei]]* (). An gubing-pangkasal na isinusulot sa dinastiyang Ming, padagos na nakaimpluwensya sa gubing-pangkasal sa mga huring siglo. 

An inaapod na *qungua*, nagpoon na isulot kadtong ika-18 siglo sa panahon kan dinastiyang Qing. Hali an *qungua* sa Guangdong kang si *Liang Zhu,* na sarong politikong Guangdong kan dinastiyang Qing, pigtawan nin onra nin sarong silk wedding dress na may burda nin mga dragon asin phoenix kan Qing Emperor kadtong panahon kan kasal kan saiyang aking babaye. Ini an nagtulod  sa paggamit nin *qungua* sa lugar kan Guangdong. 

Kadtong ika-18 siglo, nagpopoon na maghabol an mga ina na Intsik nin qungua sa sandaling ipinangaki an sarong aking babaye sa pamilya. Ibubugtak an *qungua* bilang parte kan dote sa nobya kan aking babaye pag ipigkasal siya. Minasunod an qungua sa suanoy na tradisyonal na sistema kan shangyi xiashang (; pang-itaas asin ibabang gubing).

## Konstruksyon asin Disenyo
Binibilog an qungua nin: 

* *Gua* (褂): Sarong dyaket na Intsik na nagsasara sa hampang na igwang mga butones,
* *Qun* (裙): sarong ordinaryong termino kan palda; an *qun* na isinusulot kan *qungua*, sarong halabang palda na komon tanos an banga. Pwedeng igwang tiklop an palda.
### Dukot
Kumbaga igwang posibilidad na puti an kolor kan badong pangkasal kan Kasulnopan, pigpapaboran kan tradisyonal na bado sa kasal kan Intsik an paggamit kan pula asin bulawan na kolor. 

An dyaket na *gua*, orihinal na kolor na itom mantang orihinal na kolor na pula an palda. 

Nagbutwa sana kadtong 1960s an gua na ganap na pula an kolor. Poon kaidto an tradisyunal na itom na *gua* asin pulang *qun*, nagpoon gamiton para sa ina kan nobya imbes na isulot mismo kan mga nobya.
File:Thomas Child, Bride and Groom.jpg|Nobya na nakasulot nin dinastiyang Qing na *qungua*.
File:Old Chinese wedding dresses.jpg|An *Qungua* (wala) na isinusulot kan mga Intsik na nobya, 1900s.
File:Dress, two piece (AM 2013.18.1-8).jpg|An *Qungua* sarong duwang pidasong bado na kasulutan: itom na *gua* asin pula na *qun.*
File:Dress, two piece (AM 2013.18.1-26).jpg|Halabang palda na *qun*
File:Chinese bridal wedding gown.jpg|Pulang *gua*
File:Dress, two piece (AM 2013.18.1-7).jpg|Paggibo kan itom na dyaket na *gua*.
File:Chinese wedding jacket, early 20th century, East-West Center.JPG|Itom na *gua* 


### Pagbuburda
An qungua komon igwang burda nin *halabang (*龙) mga dragon asin phoenix na *feng* (凤). Pwede man ining disenyuhan nin iba pang mapalad na mga simbolo, arog kan granada (simbolo para sa pagkamayabong), burak nin peoni, burak nin lotus, paniki, goldpis, kolagbaw asin mga gamgam.

Sa ngunyan, igwa nin 5 manlainlain na tipo kan  qungua na pinangaranan susog sa porsyento kan pagbuburda na nagtatakop sa bado.:

# **Xiao wu fu (小五福):** 30% na natatakupan nin burda,
# **Zhong wu fu (中五福):** 50% na natatakupan nin burda
# **Da Wu fu (大五福):** 70% na natatakupan nin burda
# **Gua Hou (褂后):** 90% na natatakupan nin burda
# **Gua Huang (褂皇):** 100% na natatakupan nin burda

## Pagkakaiba sa ibang kasulotan

### mga bado na Intsik
#### Fengguan xiapei
An *fengguan xiapei* () saro pang tipo kan set nin kasulutan sa kasal nin Tradisyonal na Intsik na Han na isinusulot kadtong mga dinastiyang Ming asin Qing. Binibilog an sarong kasulutan nin pulang *mangao* (: na sarong tipo kan estilong dinastiyang Ming na pabilog na kwelyo na badong pigdekorasyunan nin mga dragon, na isinusuot kan mga babayeng Intsik na Han bilang gubing kan korte), an xiapei (; sarong tipo kan halabang bandana sa Ming asin sarong tipo nin stola sa Qing), an *mang chu* (; sarong palda na pwedeng pula o berde asin may burda nin mga dragon asin phoenix sa hampang asin likod na lapel kan palda), asin sarong phoenix coronet. Minsan an gubing nin Kasal pigdekorasyunan nin kwelyong panginuron kan Intsik. Kasunod kan kasal, ilalauman na magsulot nin *fengguan xiapei* an mga babaeng may agom sa mga pormal na okasyon, arog pa man kaito, pantalon o leggings an isinusulot sa irarom imbes na palda.
File:五品官員夫婦像.jpg|Ming dynasty *fengguan xiapei.*
File:Traditional chinese wedding.jpg|Pagpapakarhay giraray nin *fengguan xiapei* kan dinastiyang Ming.
File:Qing Dynasty Lady in a red robe.jpg|Ladawan kan ginang na naka*fengguan xiapei* sa dinastiyang Qing,
File:七十一代衍聖公 元配陳夫人衣冠像.jpg|an dinastiyang Qing na *fengguan xiapei* (凤冠霞帔), sarong yunjian yaon sa ibabaw kan kasulotan.


#### Xiu he fu
Naiiba man an *qungua* sa saro pang Chinese wedding set of attire na inaapod na ***xiu he fu*** (). Hali man an *xiu he fu* sa dinastiyang Qing asin isinusuot bilang saro pang tipo nin gubing-pangkasal sa dinastiyang Qing; saro ining tipo kan *[[Ruqun|aoqun]]* na isinusulot bilang gubing-pangkasal. 

Naging midbid an kasal sa dinastiyang Qing na *aoqun* kadtong 2001 kang nagsulot an aktres na si *Xiu He* nin modernong recreation version kaini sa Chinese TV series na "Orange turned red" dangan aeog kaito, nakua an kontemporaryong pangaran kaini. 

Igwang nakapatong na dyaket an *xiu he fu* na nagsasarado sa tuong parte (imbes na an *qungua* central closing jacket) na isinusulot kan A-line skirt (*qun)* na garo kaarog kan mamianqun imbes na sarong palda na tanos na banga. Komon igwang burda an *xiu he fu* minasimbolo nin pagkamoot sa bilog na panahon.
File:Woman's wedding costume from China, Honolulu Museum of Art 10128.1.JPG|Dinastiyang Qing *Xiu he fu*, sarong porma nin aoqun na isinusulot para sa kasal.
File:A BRIDE.jpg|Sarong nobya nin Intsik na nakasulot nu kasal aoqun, dinastiyang Qing.


#### Cheongsam
Lain an  *qungua* sa cheongsam na pwede man isulot bilang sarong Traditional Chinese wedding dress. An *qungua* sarong duwang pidasong gubing na binibilog nin dyaket asin palda mantang an modernong cheongsam, sarong pidaso na bado. Bago an 1930s asin 1940s, saro man duwang pidaso nin bado na binibilog nin halabang bado asin isinusulot sa sarong pares kan pantalon.
File:Traditional Chinese wedding ceremony.jpg|Nobya nin Intsik na igwang dara nin cheongsam para sa seremonya nin kasal


## Mga pinagkuanan